b'\n_START_ARTICLE_\nModerna umetnost\n_START_PARAGRAPH_\nModerna umetnost je \xc5\xa1iroko sprejet izraz za avantgardno umetnost 20. stoletja. Zgodovinsko gledano se uvr\xc5\xa1\xc4\x8da v modernizem - postmodernizem je negacija na\xc4\x8del modernizma.  _NEWLINE_\xc5\xbde impresionisti\xc4\x8dni slikarji v 19. stoletju so se s svojim na\xc4\x8dinom slikanja in izbiro barv ter dodajanjem ornamentov uvr\xc5\xa1\xc4\x8dali med moderne umetnike. _NEWLINE_Ekspresionizem je poskrbel za dokon\xc4\x8den prodor moderne umetnosti. Slikarstvo se je uprlo perspektivam in realisti\xc4\x8dnemu slikanju motivov ter se posvetilo subjektivnemu do\xc5\xbeivljanju. Pomembni avtorji so bili Vincent van Gogh, Paul Gauguin, Edvard Munch in slikarji, zdru\xc5\xbeeni v razli\xc4\x8dne skupine. _NEWLINE_Slike so bile polne estetike grdega, patosa ter satiri\xc4\x8dne dru\xc5\xbebene kritike. Leta 1916 se je uveljavil dadaizem kot prva protiumetni\xc5\xa1ka smer avantgarde, v protest proti uveljavljeni umetnosti._NEWLINE_Abstraktno slikarstvo ozna\xc4\x8duje prehod v moderni umetnosti. Iz tega vira se potem razvijejo razli\xc4\x8dne smeri, na primer pop art, minimal art, ampak tudi fluxus, land art, situacionizem ali konceptualna umetnost._NEWLINE_Moderna umetnost je vedno znova naletela na upor uveljavljene, \xc2\xbbstare\xc2\xab\xc2\xa0umetnosti. Posamezni navdu\xc5\xa1eni zbiratelji so bili potrebni, da je javnost postala pozorna na nove umetnike.'